ടെന്നീസ് താരം തന്വി ഭട്ട് മരിച്ച നിലയില് കൊച്ചി: മലയാളി ടെന്നീസ് താരം തന്വി ഭട്ടിനെ 21 ദുബായില് മരിച്ചനിലയില് കണ്ടെത്തി. മൃതദേഹം സംസ്കരിച്ചു. മുന് കേരള ചാമ്ബ്യനായ തന്വി, എറണാകുളം എളമക്കര സ്വദേശികളായ യൂറോളജിസ്റ്റ് ഡോ. സഞ്ജയ് ഭട്ടിന്റെയും നേത്രരോഗ വിദഗ്ധ ഡോ. ലിലാന് ഭട്ടിന്റെയും മകളാണ്. കുടുംബാംഗങ്ങള്ക്കൊപ്പം ദുബായിലായിരുന്നു താമസം. ദുബായ് ഹാരിയറ്റ് വാട് ആന്ഡ് മിഡില്സക്സ് കോളജില് മൂന്നാംവര്ഷ സൈക്കോളജി ഇംഗ്ലീഷ് ബിരുദ വിദ്യാര്ഥിയായിരുന്നു. മുന് കേരള ടെന്നീസ് ചാമ്ബ്യന് ആദിത്യ സഹോദരനാണ്. ഏഷ്യന് സീരീസ് കിരീടം നേടിയ കേരളത്തില്നിന്നുള്ള ഏക താരമാണ് തന്വി ഭട്ട്. കരിയറില് മികവ് തുടരുന്നതിനിടെ പരിക്ക് മൂലം പതിനേഴാം വയസില് കായികരംഗം ഉപേക്ഷിച്ചു. നിരവധി ദേശീയ സംസ്ഥാന ചാമ്ബ്യന്ഷിപ്പുകളില് സ്വര്ണം നേടിയിട്ടുണ്ട്. ഒന്പതു വര്ഷം മുമ്ബ് ദോഹയില് നടന്ന അണ്ടര് 14 ഏഷ്യന് സീരിസില് വനിതാ വിഭാഗം കിരീടം നേടിയതാണു മികച്ച നേട്ടം.